Sørtakahe

Sørtakahe  (Porphyrio hochstetteri) er en stor, men flygeudyktig fugl i riksefamilien (Rallidae) og inngår i slekten Porphyrio. Den er endemisk til Sørøya på New Zealand, der den bare finnes naturlig i sørvest.

 Taksonomi 
Arten hadde tidligere det norske navnet takahe, men den ble spilittet i to selvstendige arter. Den andre heter nå nordtakahe (P. mantelli) og var endemisk til Nordøya, men den ble utryddet omkring år 1894, trolig som følge av menneskeskapte endringer i habitatet, kombinert med jakt og predasjon.

 Biologi 
Sørtakahe er den største av de nålevende fuglene i riksefamilien, men den er flygeudyktig og har sterkt reduserte vinger. Den blir cirka 63 cm lang og cirka 50 cm høy. Hannene veier typisk  (i snitt ), mens hunnene gjerne veier  (i snitt ). Den har sterke bein, store føtter med ekstra lange tær og et meget kraftig nebb. Fargen på en voksen takahe er lillablå med grønnblåe farger på oversiden. Beina er rød/rosa-aktig. Kjønnene er like, men hannene er litt større enn hunnene.

Sørtakaher foretrekker gressletter. Før menneskene kom til New Zealand levde den i sumpområder, men disse ble omgjort til jordbruksområder. Takahen spiser gress, planter og insekt. Takaher er monogame fugler. Reiret bygges under busker og kratt. De legger to egg.

Arten lever i Murchison Mountains ved Te Anau-sjøen der den ble gjenoppdaget 20. november 1948. Man har også satt ut noen få  individer på de rovdyrfrie øyene Tiritiri Matangi, Kapiti, Maud og Mana. I januar 2011 ble det satt ut en liten mengde med takaher i naturreservatet Zealandia i Wellington. Etter 1982 har bestanden hvert på mellom 110 til 225 individer.

 Inndeling 
Inndelingen følger AviList v2025. Norske populærnavn på artene følger Artsdatabanken. Eventuelle norske navn i parentes er uoffisielle.

 Gruiformes, tranefugler
 Rallidae, riksefamilien
 Porphyrio, 8 arter
 P. alleni, afrikapurpurhøne (monotypisk)
 P. martinica, amerikapurpurhøne (monotypisk)
 P. flavirostris, blekpurpurhøne (monotypisk)
 †P. paepae, marquesaspurpurhøne (monotypisk, utdødd)
 P. porphyrio, blåsultanhøne
 P. hochstetteri, sørtakahe (monotypisk)
 †P. albus, hvittakahe (monotypisk, utdødd)
 †P. mantelli, nordtakahe (monotypisk, utdødd)

Galleri

 Referanser 
AviList Core Team. 2025. AviList: The Global Avian Checklist, v2025. https://doi.org/10.2173/avilist.v2025

BirdLife International. 2020. Porphyrio hochstetteri. The IUCN Red List of Threatened Species 2020: e.T22692808A170983662. https://dx.doi.org/10.2305/IUCN.UK.2020-3.RLTS.T22692808A170983662.en. Accessed on 13 August 2025.

del Hoyo, J., N. Collar, and C. J. Sharpe (2020). South Island Takahe (Porphyrio hochstetteri), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.takahe3.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Taylor, B., G. M. Kirwan, D. A. Christie, E. de Juana, and C. J. Sharpe (2020). North Island Takahe (Porphyrio mantelli), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.takahe2.01

Eksterne lenker


Kategori:Riksefamilien
Kategori:New Zealands endemiske fugler
Kategori:Sterkt truede arter på IUCNs rødliste